pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.เฉลิมชัยฯ สั่งด่วนกรมชลฯ
วันจันทร์ที่ 1 กุมภาพันธ์ 2564
รมว.เฉลิมชัยฯสั่งด่วนกรมชลฯ
รมว.เฉลิมชัยฯสั่งด่วนกรมชลฯ ระบายน้ําเพิ่มลดค่าความเค็มแม่น้ําเจ้าพระยาลดผลกระทบต่อการใช้น้ํา
ช่วยเกษตรกร/คนกรุง
รมว.เฉลิมชัยฯสั่งด่วนกรมชลฯ ระบายน้ําเพิ่มลดค่าความเค็มแม่น้ําเจ้าพระยาลดผลกระทบต่อการใช้น้ํา
ช่วยเกษตรกร/คนกรุง
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่าจากรายงานของกรมชลประทานที่ได้ติดตามการตรวจวัดค่าความเค็มในแม่น้ําเจ้าพระยาตอนล่าง เมื่อวันที่30 มกราคม 2564ที่ผ่านมาช่วงเวลา20.00น.
มีค่าความเค็มอยู่ที่ 2.50กรัมต่อลิตร ซึ่งสูงกว่าเกณฑ์ปกติส่งผลกระทบต่อการผลิตน้ําประปาของการประปานครหลวงบริเวณสถานีสูบน้ําดิบสําแลจังหวัดปทุมธานีและการเพาะปลูกไม้ผลไม้ยืนต้นของเกษตรกรในพื้นที่ที่ได้รับผลกระทบกระทรวงเกษตรฯมีความห่วงใยเกษตรกรและการผลิตน้ําประปาในเขตกรุงเทพฯและปริมณฑล หลังน้ําทะเลหนุนสูง
ทําค่าความเค็มในแม่น้ําเจ้าพระยาพุ่งสูงขึ้นจึงสั่งการด่วนให้กรมชลประทานเร่งระบายน้ําเพิ่มมาไล่ความเค็มเพื่อลดผลกระทบต่อการใช้น้ําของเกษตรกรและประชาชน
“จากสถานการณ์น้ําทะเลหนุนสูงในช่วงสัปดาห์ที่ผ่านมาส่งผลให้ค่าความเค็มในแม่น้ําเจ้าพระยาเพิ่มสูงขึ้นจึงมีความห่วงใยต่อพี่น้องเกษตรกรที่ได้รับผลกระทบรวมถึงประชาชนในเขตกรุงเทพมหานครและปริมณฑลที่อาจจะได้รับผลกระทบจากค่าความเค็มที่เพิ่มขึ้นในน้ําดิบที่นําไปผลิตน้ําประปาของการประปานครหลวงทําให้บางช่วงเวลาน้ําประปามีรสชาติที่เปลี่ยนแปลงไปดังนั้นเพื่อแก้ไขปัญหาที่เกิดขึ้นจึงสั่งการให้กรมชลประทานเพิ่มการระบายน้ําจากทางตอนบนเพื่อเจือจางค่าความเค็มช่วยลดผลกระทบที่จะเกิดกับประชาชนโดยเฉพาะในเขตกรุงเทพมหานครและปริมณฑล”ดร.เฉลิมชัยฯกล่าว
ด้านนายสัญญา แสงพุ่มพงษ์ ผู้ตรวจราชการกระทรวงเกษตรและสหกรณ์ รักษาราชการแทนอธิบดีกรมชลประทานกล่าวเพิ่มเติมว่ากรมชลประทานได้เพิ่มการระบายน้ําจากเขื่อนพระรามหกเดิมระบาย 20 ลบ.ม./วินาที เป็น 25 ลบ.ม./วินาทีตั้งแต่วานนี้(31 ม.ค.64)และจะทยอยปรับการระบายเพิ่มขึ้นเป็น 30 ลบ.ม./วินาที ไปจนถึงวันที่2 ก.พ.64เพื่อประหยัดน้ําต้นทุนพร้อมกันนี้ได้เพิ่มการระบายน้ําจากเขื่อนป่าสักชลสิทธิ์จาก 35 ลบ.ม./วินาที เป็น 45 ลบ.ม./วินาที ตั้งแต่วันที่ 30 ม.ค.–2 ก.พ.64เพื่อไม่ให้กระทบต่อการใช้น้ําในพื้นที่ตอนบนทั้งนี้เพื่อให้การควบคุมค่าความเค็มเป็นไปอย่างมีประสิทธิภาพมากที่สุดและมีผลสัมฤทธิ์เป็นรูปธรรมจึงขอความร่วมมือประตูระบายน้ําและสถานีสูบน้ําด้วยไฟฟ้าทุกแห่งที่ตั้งอยู่ริมแม่น้ําเจ้าพระยาตั้งแต่ท้ายเขื่อนเจ้าพระยาลงมาจนถึงปากอ่าวไทยให้งดการรับน้ําหรือสูบน้ําในระยะนี้
“ได้สั่งการให้โครงการชลประทานที่เกี่ยวข้องเฝ้าระวังและติดตามสถานการณ์ค่าความเค็มในแม่น้ําสายหลักต่างๆ อย่างใกล้ชิดรวมถึงวางแผนบริหารจัดการน้ําโดยใช้อาคารชลประทานควบคุมการรับน้ําเพื่อป้องกันความเค็มไม่ให้รุกล้ําเข้าไปในพื้นที่การเกษตร ลดผลกระทบที่จะเกิดกับประชาชนให้ได้มากที่สุด” นายสัญญาฯกล่าว.
รัฐบาลไทย-ข่าวทำเนียบรัฐบาล-ขยายพื้นที่อนุรักษ์กรุงรัตนโกสินทร์เป็นเมืองเก่า
วันจันทร์ที่ 1 กุมภาพันธ์ 2564
ขยายพื้นที่อนุรักษ์กรุงรัตนโกสินทร์เป็นเมืองเก่า
...
ปัจจุบันโครงการพัฒนาขนาดใหญ่
ในพื้นที่กรุงรัตนโกสินทร์
รวมทั้งการท่องเที่ยวในบริเวณเกาะรัตนโกสินทร์
เป็นที่นิยมเพิ่มมากขึ้น
ทําให้เกิดการเปลี่ยนแปลงการใช้ที่ดิน
การจราจร วัฒนธรรมและสิ่งแวดล้อม
.
เดิมพื้นที่กรุงรัตนโกสินทร์มีเพียง 3 บริเวณ
คือ กรุงรัตนโกสินทร์ชั้นใน กรุงรัตนโกสินทร์ชั้นนอก
และบริเวณฝั่งธนบุรีตรงข้ามกรุงรัตนโกสินทร์
.
แต่ล่าสุดพื้นที่กรุงรัตนโกสินทร์ยังครอบคลุม
พื้นที่ต่อเนื่องบริเวณกรุงรัตนโกสินทร์ชั้นนอก
ตั้งแต่แนวกึ่งกลางคลองรอบกรุง
(คลองบางลําพู และคลองโอ่งอ่าง)
แนวกึ่งกลางแม่น้ําเจ้าพระยาด้านทิศเหนือและทิศใต้
และแนวคลองผดุงกรุงเกษมฝั่งตะวันออก
ตามระเบียบสํานักนายกรัฐมนตรีว่าด้วยการอนุรักษ์
และพัฒนากรุงรัตนโกสินทร์ และเมืองเก่า พ.ศ. 2564
.
โดยมีมรดกทางวัฒนธรรมที่สําคัญ
เช่น คลองผดุงกรุงเกษม วัดบางขุนพรหม (ธปท.)
และวัดไตรมิตรวิทยารามวรวิหาร
.
ดังนั้น ใครที่สนใจเรื่องราวของกรุงรัตนโกสินทร์
ที่ทรงคุณค่าทางประวัติศาสตร์
และเติบโตขึ้นตามการพัฒนาของเมือง
จะต้องไม่พลาดความรู้ที่เป็นประโยชน์นี้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-มหาดไทยจัดปฐมนิเทศข้าราชการ ประจำปี 2564 เน้นย้ำ “ต้องเป็นผู้ใฝ่รู้ ใฝ่เรียน มุ่งมั่นและทุ่มเทในการทำงาน เป็นกำลังสำคัญในการขับเคลื่อนภารกิจมหาดไทยเพื่อประชาชน”
วันจันทร์ที่ 1 กุมภาพันธ์ 2564
มหาดไทยจัดปฐมนิเทศข้าราชการ ประจําปี 2564 เน้นย้ํา “ต้องเป็นผู้ใฝ่รู้ ใฝ่เรียน มุ่งมั่นและทุ่มเทในการทํางาน เป็นกําลังสําคัญในการขับเคลื่อนภารกิจมหาดไทยเพื่อประชาชน”
มหาดไทยจัดปฐมนิเทศข้าราชการ ประจําปี 2564 เน้นย้ํา “ต้องเป็นผู้ใฝ่รู้ ใฝ่เรียน มุ่งมั่นและทุ่มเทในการทํางาน เป็นกําลังสําคัญในการขับเคลื่อนภารกิจมหาดไทยเพื่อประชาชน”
วันนี้ (1 ก.พ. 2564) เวลา 15.00 น. ณ ห้องจอมพล ชั้น 1 อาคารอํานวยการ วิทยาลัยป้องกันและบรรเทาสาธารณภัย วิทยาเขตปทุมธานี จังหวัดปทุมธานี นายฉัตรชัย พรหมเลิศ ปลัดกระทรวงมหาดไทย มอบหมายให้ นายสมคิด จันทมฤก รองปลัดกระทรวงมหาดไทย เป็นประธานในพิธีเปิดโครงการปฐมนิเทศข้าราชการสํานักงานปลัดกระทรวงมหาดไทยที่อยู่ระหว่างทดลองปฏิบัติหน้าที่ราชการ ประจําปีงบประมาณ พ.ศ. 2564 จัดขึ้นระหว่างวันที่ 1-5 กุมภาพันธ์ 2564 เพื่อพัฒนาศักยภาพของผู้ได้รับการบรรจุและแต่งตั้งเข้ารับราชการในสํานักงานปลัดกระทรวงมหาดไทยให้ได้เรียนรู้ระเบียบแบบแผน วิธีการปฏิบัติราชการและเสริมสร้างประสิทธิภาพในการทํางาน ตลอดจนส่งเสริมคุณธรรม จริยธรรม โดยมีผู้เข้ารับการปฐมนิเทศ จํานวน 117 คน
นายสมคิด จันทมฤก กล่าวว่า สํานักงานปลัดกระทรวงมหาดไทย (สป.มท.) ได้ดําเนินการเลือกสรรบุคคลเข้าสู่ระบบราชการ ผ่านระบบคุณธรรมมาอย่างต่อเนื่อง จึงเป็นที่น่าภาคภูมิใจของทุกท่านที่ได้ผ่านกระบวนการเลือกสรร โดย สป.มท. มีภารกิจเกี่ยวกับการพัฒนายุทธศาสตร์และแปลงนโยบายของกระทรวงเป็นแผนการปฏิบัติงาน จัดสรรทรัพยากร และบริหารราชการทั่วไปของกระทรวงมหาดไทย การรักษาความมั่นคงภายใน การรักษาความสงบเรียบร้อยและอํานวยความเป็นธรรม และการส่งเสริมและสนับสนุนการบริหารราชการส่วนภูมิภาค เพื่อให้บรรลุเป้าหมายและเกิดผลสัมฤทธิ์ตามภารกิจของกระทรวงมหาดไทย ด้วยเหตุนี้ข้าราชการของ สป.มท. ต้องเป็นผู้มีความรู้ ความรอบรู้ และเชี่ยวชาญในเรื่องระเบียบ กฎหมาย ที่เกี่ยวข้องกับการปฏิบัติงาน มีความใฝ่รู้ ใฝ่เรียน หมั่นศึกษาหาความรู้รอบตัวอยู่เสมอ มีความมุ่งมั่นตั้งใจและทุ่มเทในการทํางาน ซึ่งในอนาคตทุกท่านที่ได้รับการบรรจุใหม่ในที่นี้ ก็จะเป็นกําลังสําคัญในการขับเคลื่อนภารกิจของ สป.มท. ได้อย่างมีคุณภาพ เป็นกําลังสําคัญของประเทศชาติและประชาชนต่อไป
สําหรับการดําเนินโครงการปฐมนิเทศข้าราชการสํานักงานปลัดกระทรวงมหาดไทยที่อยู่ระหว่างทดลองปฏิบัติหน้าที่ราชการ ประจําปีงบประมาณ พ.ศ. 2564 ประกอบด้วย การบรรยายเกี่ยวกับบทบาท อํานาจหน้าที่ โครงสร้างกระทรวงมหาดไทย สํานักงานปลัดกระทรวงมหาดไทย และสํานักงานจังหวัด ความรับผิดชอบของตําแหน่งหน้าที่ การสร้างประสิทธิภาพการทํางาน คุณธรรม จริยธรรมสําหรับการปฏิบัติตนในระบบราชการ และการนําหลักปรัชญาของเศรษฐกิจพอเพียงไปสู่การปฏิบัติตนจนเป็นวิถีชีวิต นอกจากนี้ ยังมีกิจกรรมการสร้างแรงบันดาลใจเพื่อเสริมสร้างพฤติกรรมการปฏิบัติงานสู่ความเป็นเลิศโดยวิทยากรผู้ทรงคุณวุฒิ ซึ่งมีความรู้ความสามารถที่จะมาถ่ายทอดประสบการณ์ให้แก่ข้าราชการบรรจุใหม่ในครั้งนี้ เพื่อเตรียมความพร้อมให้แก่ข้าราชการของสํานักงานปลัดกระทรวงมหาดไทย ในการบําบัดทุกข์ บํารุงสุข พี่น้องประชาชนต่อไป
รัฐบาลไทย-ข่าวทำเนียบรัฐบาล-ใครปลูก “ไม้มีค่า” ลงทะเบียนเลย ตัดขายแปรรูปได้
วันจันทร์ที่ 1 กุมภาพันธ์ 2564
ใครปลูก “ไม้มีค่า” ลงทะเบียนเลย ตัดขายแปรรูปได้
...
กฎหมายป่าไม้กําหนดให้ผู้ที่ปลูกไม้มีค่าในที่ดินตัวเอง
สามารถตัด ซื้อขาย แปรรูป เคลื่อนย้าย ส่งออกได้
เป็นความตั้งใจของรัฐบาลที่ได้ปรับแก้กฎหมายเก่า
เพื่อให้เกิดประโยชน์ต่อประชาชนอย่างแท้จริง
.
ไม้มีค่าอย่างไม้สัก ยาง ชิงชัน เก็ดแดง เก็ดดํา
เก็ดเขาควาย อีเม่ง พะยุงแกลบ กระพี้ แดงจีน
ชะยุง กระซิก กระซิบ พะยูง หมากพลูตั๊กแตน
กระพี้เขาควาย อีเฒ่า ฯลฯ
.
ถ้าปลูกในที่ดินของตัวเอง คือ ที่ดินที่มีเอกสารสิทธิ
เช่น โฉนดที่ดิน นส.3 นส.3ก หรือ สค.1
ก็สามารถทําไม้ ตัด แปรรูป ส่งออก หรืออื่น ๆ ได้
แต่ถ้าขึ้นอยู่ในป่า ถือเป็น “ไม้หวงห้าม”
.
ดังนั้น ใครที่ปลูกไม่มีค่าในที่ดินของตัวเอง
แนะนําให้ลงทะเบียนกับกรมป่าไม้
ที่นี่http://etree.forest.go.th
เวลาทําไม้ เจ้าหน้าที่จะได้ทราบชัดเจน
ไม่สับสนกับไม้ที่ลักลอบตัดจากป่า
.
ใครสนใจ สอบถามเพิ่มเติมได้ที่
กรมป่าไม้ 02 561 4292 ต่อ 5502
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เปิดเกณฑ์! แบ่งจังหวัดรับวันหยุดประจำภาค ปี 64
วันจันทร์ที่ 1 กุมภาพันธ์ 2564
เปิดเกณฑ์! แบ่งจังหวัดรับวันหยุดประจําภาค ปี 64
...
เป็นที่ฮือฮามาแล้วก่อนหน้านี้
หลังจากที่ ครม. มีมติเมื่อวันที่ 29 ธ.ค. 63
กําหนดวันหยุดราชการเพิ่มเป็นกรณีพิเศษ แบบหยุดทั้งประเทศ
และวันหยุดราชการประจําภาค ประจําปี 2564 เป็นการเฉพาะ
เพื่อกระตุ้นเศรษฐกิจและการท่องเที่ยวในปีนี้
.
วันศุกร์ที่ 12 ก.พ. 64 (วันตรุษจีน)
วันจันทร์ที่ 12 เม.ย. 64 (เทศกาลสงกรานต์)
วันอังคารที่ 27 ก.ค. 64 (หยุดชดเชยวันเข้าพรรษา)
วันศุกร์ที่ 24 ก.ย. 64 (วันมหิดล)
.
ภาคเหนือ : วันศุกร์ที่ 26 มี.ค. 64 (ประเพณีไหว้พระธาตุ)
ภาคอีสาน : วันจันทร์ที่ 10 พ.ค. 64 (ประเพณีงานบุญบั้งไฟ)
ภาคใต้ : วันพุธที่ 6 ต.ค. 64 (ประเพณีสารทเดือนสิบ)
ภาคกลาง : วันพฤหัสบดีที่ 21 ต.ค. 64 (เทศกาลออกพรรษา)
.
สําหรับวันหยุดราชการประจําภาคนั้น
หลายคนสงสัยว่า หยุดเฉพาะภาคนั้นใช่ไหม?
และจังหวัดเราอยู่ภาคอะไรกันแน่?
.
เรื่องนี้ทีมงานไปสอบถามจากหน่วยงานที่รับผิดชอบได้ความว่า
“วันหยุดประจําภาคไหน ก็ให้หยุดเฉพาะภาคนั้น”
และหยุดเฉพาะหน่วยงานของรัฐ โดยดูจากสถานที่ตั้ง
ของหน่วยราชการ รัฐวิสาหกิจ โรงเรียน ว่าอยู่ในจังหวัดไหน
ก็ให้หยุดตามวันหยุดประจําภาคนั้น
เท่ากับว่า 1 คน จะมีวันหยุดประจําภาค 1 วัน
.
ส่วนภาคเอกชนและธนาคารให้พิจารณาตามความเหมาะสม
แต่รัฐบาลก็ขอความร่วมมือเพื่อให้เกิดความพร้อมเพรียงกัน
.
ทีนี้จังหวัดไหนอยู่ภาคไหน ให้อ้างอิงจากประกาศ
คณะกรรมการนโยบายการบริหารจังหวัด
และกลุ่มจังหวัดแบบบูรณาการ
ที่ประกาศในราชกิจจานุเบกษา เมื่อวันที่ 17 พ.ย. 60
.
โดยหลักเกณฑ์วันหยุดประจําภาคกําหนดให้
.
1.ภาคกลาง (จังหวัดภาคกลาง+ตะวันออก) ประกอบด้วย
กทม. ชัยนาท อยุธยา ลพบุรี สระบุรี สิงห์บุรี
อ่างทอง นนทบุรี ปทุมธานี นครปฐม
สมุทรปราการ กาญจนบุรี ราชบุรี สุพรรณบุรี
ประจวบคีรีขันธ์ เพชรบุรี สมุทรสงคราม
สมุทรสาคร ฉะเชิงเทรา ชลบุรี ระยอง
จันทบุรี ตราด นครนายก ปราจีนบุรี สระแก้ว
.
2.ภาคใต้ (จังหวัดภาคใต้+ภาคใต้ชายแดน) ประกอบด้วย
ชุมพร นครศรีธรรมราช พัทลุง สุราษฎร์ธานี
สงขลา กระบี่ ตรัง พังงา ภูเก็ต ระนอง สตูล
นราธิวาส ปัตตานี ยะลา
.
3.ภาคอีสาน ประกอบด้วย
บึงกาฬ เลย หนองคาย หนองบัวลําภู อุดรธานี
นครพนม มุกดาหาร สกลนคร กาฬสินธุ์
ขอนแก่น มหาสารคาม ร้อยเอ็ด ชัยภูมิ
นครราชสีมา บุรีรัมย์ สุรินทร์ ยโสธร
ศรีสะเกษ อํานาจเจริญ อุบลราชธานี
.
4.ภาคเหนือ ประกอบด้วย
เชียงใหม่ แม่ฮ่องสอน ลําปาง ลําพูน
เชียงราย น่าน พะเยา แพร่ ตาก
พิษณุโลก เพชรบูรณ์ สุโขทัย อุตรดิตถ์
กําแพงเพชร นครสวรรค์ พิจิตร อุทัยธานี
.
อ่านประกาศ คกก. นโยบายการบริหารงานจังหวัดฯ คลิกhttp://www.ratchakitcha.soc.go.th/DATA/PDF/2560/E/281/14.PDF
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"กลาโหมย้ำ การปกครองบังคับบัญชาทางทหาร ต้องยึดแบบธรรมเนียมทหารและหลักกฎหมาย ไม่ใช้ความรุนแรงโดยเด็ดขาด"
วันจันทร์ที่ 1 กุมภาพันธ์ 2564
"กลาโหมย้ํา การปกครองบังคับบัญชาทางทหาร ต้องยึดแบบธรรมเนียมทหารและหลักกฎหมาย ไม่ใช้ความรุนแรงโดยเด็ดขาด"
พล.ท.คงชีพ ตันตระวาณิชย์ โฆษก กห. เปิดเผยว่า กห.ให้ความสําคัญกับการปกครองบังคับบัญชา และการพัฒนาคุณภาพชีวิตของกําลังพลในทุกระดับอย่างต่อเนื่อง
โดย พล.อ.ประยุทธ์ จันท์โอชา นรม.และรมว.กห.ได้ย้ําเป็นนโยบายสําคัญในการประชุมสภากลาโหม กับ หัวหน้าหน่วยขึ้นตรงกระทรวงกลาโหมและผู้บัญชาการทุกเหล่าทัพ ถึงการปกครองบังคับบัญชาของทุกเหล่าทัพ ต้องดํารงความยุติธรรม และเป็นไปตามแบบธรรมเนียมทหาร ยึดระเบียบและหลักกฎหมาย บนพื้นฐานของหลักเมตตาธรรม มนุษยธรรมและหลักสิทธิมนุษยชน โดยต้องไม่มีการใช้ความรุนแรงเด็ดขาด ทั้งนี้ให้ผู้บังคับหน่วยทุกระดับถือปฏิบัติและกํากับดูแลตามสายการบังคับบัญชาอย่างใกล้ชิด และต้องรับผิดชอบหากปล่อยปละละเลย
โฆษก กห. กล่าวเพิ่มเติม ถึงกรณีการบาดเจ็บและเสียชีวิตของกําลังพลจากการฝึกและการปกครองบังคับบัญชาที่ผ่านมาในทุกกรณีที่เกิดขึ้นกับหน่วยงานของกองทัพ ได้ตั้งกรรมการสอบสวนจากหน่วยเหนือของทุกเหล่าทัพถึงสาเหตุที่เกิดขึ้น เพื่อให้ได้ข้อเท็จจริงและดํารงความยุติธรรมกับทุกฝ่ายตามระเบียบและหลักกฎหมาย โดยสรุปภาพรวมความเสี่ยงหลักของเหตุเกิดจากทั้งปัญหาของกําลังพลทหาร รวมถึงผู้ฝึกหรือผู้ปกครอง โดยกําลังพลทหารบางรายมีปัญหาพื้นฐานเดิมส่วนตัวและด้านสุขภาพ ส่งผลต่อพฤติกรรมและความสามารถทางร่างกาย ซึ่งมีมาตรการดูแลเป็นพิเศษในทุกกรณี ในขณะที่ผู้ฝึกและผู้ปกครองบางราย ไม่ปฏิบัติตามนโยบายที่กําหนด ขาดสํานึกและความรับผิดชอบในการใช้อํานาจหน้าที่ มีการลงโทษไม่เป็นไปตามแบบธรรมเนียมทหารและขัดต่อหลักมนุษยธรรม ถือเป็นทั้งความผิดทางกฎหมายและความผิดทางวินัยร้ายแรง ซึ่งทุกเหล่าทัพ ได้ลงโทษทางวินัยผู้กระทําผิดในทุกราย หนักเบาตามมูลฐานความผิดจากผลการสอบสวน และหากมีความผิดตามกฎหมาย ต้องได้รับโทษทุกรายไม่มีละเว้น ทั้งนี้ กองทัพไม่ได้ละเลยในการแสดงความเสียใจและเยียวยากับครอบครัวกําลังพลทหารที่ได้รับบาดเจ็บ ทุพลภาพหรือเสียชีวิตจากเหตุที่เกิดขึ้นในทุกกรณี
เหล่านี้ ถือเป็นบทเรียนของการปกครองบังคับบัญชาทางทหาร ที่ กห.โดยทุกเหล่าทัพตระหนักและให้ความสําคัญร่วมกัน โดยไม่ต้องการให้เกิดปัญหาในลักษณะเช่นนี้ขึ้นอีก ทั้งนี้ได้ศึกษาและร่วมกันกําหนดมาตรการป้องกัน แก้ปัญหาการปกครองบังคับบัญชาในทุกระดับชั้นให้รัดกุมมากขึ้น บนพื้นฐานของการใช้อํานาจหน้าที่อย่างถูกต้องตามแบบธรรมเนียมทหารและหลักกฎหมายที่เกี่ยวข้อง พร้อมทั้งได้ร่วมกันกวดขันการฝึกทหารใหม่ รวมทั้งการปกครองบังคับบัญชาระดับหมู่ หมวดและชุดปฏิบัติการใกล้ชิดมากขึ้นควบคู่กับการพัฒนาคุณภาพชีวิตกําลังพล พร้อมกันนี้ได้เปิดช่องทางการร้องเรียนกับกําลังพลทุกระดับตามแบบธรรมเนียมทหารหากไม่ได้รับความเป็นธรรม ขณะเดียวกันได้เปิดศูนย์รับเรื่องราวร้องเรียนร้องทุกข์ของ กห.และเหล่าทัพ ให้ประชาชน หรือครอบครัวกําลังพลที่ไม่ได้รับความเป็นธรรมเข้าร้องเรียน เพื่อดํารงความยุติธรรมและความโปร่งใสขององค์กร
รัฐบาลไทย-ข่าวทำเนียบรัฐบาล-เตรียมพร้อมกับการลงทุนพันธบัตรออมทรัพย์รุ่น “เราชนะบนวอลเล็ต สบม.”
วันจันทร์ที่ 1 กุมภาพันธ์ 2564
เตรียมพร้อมกับการลงทุนพันธบัตรออมทรัพย์รุ่น “เราชนะบนวอลเล็ต สบม.”
การลงทุนพันธบัตรออมทรัพย์ผ่านดิจิทัลแพลตฟอร์มการออมการลงทุนใหม่ให้กับผู้ลงทุนพันธบัตรออมทรัพย์ ครั้งนี้เป็นการจําหน่ายพันธบัตรออมทรัพย์รุ่น “เราชนะบนวอลเล็ต สบม” รุ่นอายุ 5 ปี อัตราดอกเบี้ยแบบขั้นบันไดเฉลี่ยร้อยละ 2.00 ต่อปี
กลับมาอีกครั้งกับการลงทุนพันธบัตรออมทรัพย์ผ่านดิจิทัลแพลตฟอร์มที่จะสร้างปรากฎการณ์และประสบการณ์การออมการลงทุนใหม่ให้กับผู้ลงทุนพันธบัตรออมทรัพย์ โดยในครั้งนี้ เป็นการจําหน่ายพันธบัตรออมทรัพย์รุ่น “เราชนะบนวอลเล็ต สบม” รุ่นอายุ 5 ปี อัตราดอกเบี้ยแบบขั้นบันไดเฉลี่ยร้อยละ 2.00 ต่อปี
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่าในวันที่ 1 กุมภาพันธ์ 2564 เป็นวันแรกของการจําหน่ายพันธบัตรออมทรัพย์รุ่น “เราชนะบนวอลเล็ต สบม.” ซึ่งผู้มีประสบการณ์ลงทุนผ่านวอลเล็ต สบม. จะทราบว่ามีสิทธิประโยชน์และความสะดวกมากมาย เช่น ซื้อง่ายผ่าน แอปพลิเคชันได้ตลอด 24 ชั่วโมง เปิดจําหน่ายก่อนการจําหน่ายผ่านธนาคาร เช็คดอกเบี้ยและรายละเอียดธุรกรรมต่างๆ ผ่านโทรศัพท์มือถือได้ทันที และขายได้พร้อมรับเงินทันทีผ่านวอลเล็ต สบม. หากผู้ลงทุนจําเป็น ต้องใช้เงินสดภายหลังการถือครองแล้ว 6 เดือน นอกจากนี้ ยังแยกวงเงินไม่นับรวมกับการจําหน่ายผ่านธนาคาร ซึ่งเป็นการเปิดโอกาสให้ผู้ลงทุนรายย่อยที่ไม่คุ้นเคยกับการซื้อผลิตภัณฑ์ทางการเงินได้ทดลองลงทุนในสินทรัพย์มั่นคง ผลตอบแทนดี เริ่มต้นเพียง 100 บาท
จึงขอเชิญผู้สนใจดาวน์โหลดแอปพลิเคชันเป๋าตัง เปิดใช้งานและโอนเงินเข้าวอลเล็ต สบม. ได้ตั้งแต่บัดนี้เป็นต้นไป โดยท่านสามารถออมได้จนถึง 5,000,000 บาท สอบถามรายละเอียดการใช้งานวอลเล็ต สบม. ได้ที่ Call Center โทร. 02-111-1111 หรือที่ธนาคารกรุงไทยทุกสาขา
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-ธพส. โชว์ผลตรวจแรงงานก่อสร้างศูนย์ราชการเฉลิมพระเกียรติฯ โซนซี ไร้เงาผู้ติดเชื้อโควิด-19 ย้ำมั่นใจเปิดบริการได้ตามแผนงาน ปี 2566
วันจันทร์ที่ 1 กุมภาพันธ์ 2564
ธพส. โชว์ผลตรวจแรงงานก่อสร้างศูนย์ราชการเฉลิมพระเกียรติฯ โซนซี ไร้เงาผู้ติดเชื้อโควิด-19 ย้ํามั่นใจเปิดบริการได้ตามแผนงาน ปี 2566
ธพส.จับมือ รพ.จุฬาภรณ์ ปฏิบัติการเชิงรุกตรวจคัดกรองคนงานก่อสร้างศูนย์ราชการเฉลิมพระเกียรติฯ โซนซี แจงผลตรวจไร้เงาผู้ติดเชื้อ พร้อมกําชับผู้รับจ้างก่อสร้างปฎิบัติตนตามมาตรการป้องกันโควิด-19 อย่างเคร่งครัดและสม่ําเสมอ พร้อมเดินหน้าก่อสร้างศูนย์ราชการฯ
ธพส.จับมือ รพ.จุฬาภรณ์ ปฏิบัติการเชิงรุกตรวจคัดกรองคนงานก่อสร้างศูนย์ราชการเฉลิมพระเกียรติฯ โซนซี แจงผลตรวจไร้เงาผู้ติดเชื้อ พร้อมกําชับผู้รับจ้างก่อสร้างปฎิบัติตนตามมาตรการป้องกันโควิด-19 อย่างเคร่งครัดและสม่ําเสมอ พร้อมเดินหน้าก่อสร้างศูนย์ราชการเฉลิมพระเกียรติฯ โซนซี เปิดบริการได้ตามแผนงานภายในปี 2566
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด หรือ ธพส. เปิดเผยว่า ธพส. ให้ความสําคัญกับมาตรการป้องกันการเแพร่ระบาดของโรคติดเชื้อไวรัสโคโรนา 2019 ระลอกใหม่ เป็นอย่างมาก โดยล่าสุดเมื่อวันที่ 25 – 27 มกราคม ที่ผ่านมา ธพส. ได้รับความร่วมมือจากโรงพยาบาลจุฬาภรณ์จัดทีมแพทย์และพยาบาลตรวจคัดกรองโรคโควิด-19 ให้กับคนงานก่อสร้างของบริษัท อิตาเลี่ยนไทย ดีเวล๊อปเมนต์ จํากัด (มหาชน) ซึ่งเป็นผู้รับจ้างก่อสร้างโครงการศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ โซนซี และโครงการก่อสร้างศูนย์การแพทย์ภัทรมหาราชานุสรณ์ โรงพยาบาลจุฬาภรณ์ ซึ่งมีแรงงานพักอาศัยรวมอยู่ที่พักเดียวกันเป็นจํานวนมากกว่า 1,500 คน จึงนับเป็นหนึ่งในมาตรการสําคัญที่กําหนดให้มีการตรวจคัดกรองอย่างต่อเนื่อง หากมีการพบผู้ติดเชื้อจะได้มีการรักษาและป้องกันไม่ให้เกิดการแพร่ระบาดได้อย่างทันท่วงที
สําหรับผลตรวจในครั้งนี้ ธพส. ได้รับรายงานจาก บริษัท อิตาเลี่ยนไทย ดีเวล๊อปเมนต์ จํากัด (มหาชน) ผู้รับจ้างก่อสร้างโครงการฯ ว่าไม่มีผู้ติดเชื้อโควิด-19 ซึ่งที่ผ่านมาโครงการฯ มีความเข้มงวดในปฏิบัติการควบคุมดูแลสุขอนามัยของแรงงานเป็นอย่างดี อย่างไรก็ตาม ธพส. ได้เน้นย้ําทุกคนไม่ให้การ์ดตก โดยได้กําชับผู้รับจ้างให้ปฏิบัติตามมาตรการป้องกันการแพร่ระบาดโควิด-19 อย่างเคร่งครัด
ปัจจุบัน โครงการศูนย์ราชการเฉลิมพระเกียรติ ฯ โซนซี อยู่ระหว่างการดําเนินงานก่อสร้างชั้นใต้ดิน มีความคืบหน้ากว่า 40% ซึ่งเป็นไปตามแผนงานที่คาดการณ์ไว้ และพร้อมเปิดให้บริการได้ภายในปี 2566
รัฐบาลไทย-ข่าวทำเนียบรัฐบาล-เจ๋ง! ไทย Top 4 ของโลกประเทศที่คุมโควิดดีที่สุด
วันจันทร์ที่ 1 กุมภาพันธ์ 2564
เจ๋ง! ไทย Top 4 ของโลกประเทศที่คุมโควิดดีที่สุด
...
เป็นข่าวที่น่าภูมิใจของคนไทย
สถาบันวิชาการออสเตรเลีย Lowy Institute
ได้จัดอันดับประเทศที่สามารถรับมือ
กับการแพร่ระบาดของโรคโควิด-19
ทั้งหมด 98 ประเทศทั่วโลก
.
พบว่า ประเทศไทยอยู่ในอันดับ 4 ของโลก
ที่สามารถรับมือ และควบคุมวิกฤต
การแพร่ระบาดของโรคโควิด-19 ได้ดีที่สุด
.
โดยพิจารณา 6หลักเกณฑ์ คือ
- จํานวนผู้ติดเชื้อสะสม
- จํานวนผู้เสียชีวิตสะสม
- จํานวนผู้ติดเชื้อต่อประชากร 1ล้านคน
- จํานวนผู้เสียชีวิตต่อประชากร 1ล้านคน
- การตรวจหาเชื้อต่อประชากร 1,000คน
ข้อมูลอ้างอิงhttps://bit.ly/2YlFLRY
.
นอกจาก ระบบสาธารณสุขของไทย
ที่มีประสิทธิภาพ จนเป็นที่ยอมรับ
ของนานาชาติแล้วนั้น
.
สิ่งที่สําคัญ คือ การที่ประชาชนทุกคน
ให้ความร่วมมือปฎิบัติตนตามคําแนะนําต่าง ๆ
จึงทําให้ ประเทศไทยสามารถ
ควบคุมได้การระบาดของโรคโควิด-19
ได้อย่างทันท่วงที
.
โปรดอย่าลืม ! ใส่หน้ากาก ล้างมือ
เว้นระยะห่าง และไม่ปกปิดข้อมูล นะครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ศบค.มท. สั่งการผู้ว่าฯ ทุกจังหวัด ถือปฏิบัติมาตรการตามข้อกำหนดฯ ฉบับที่ 18 และคำสั่ง ศบค. ที่ 2/2564 โดยเคร่งครัด พร้อมสร้างการรับรู้ผู้มีส่วนเกี่ยวข้องทุกระดับ
วันจันทร์ที่ 1 กุมภาพันธ์ 2564
ศบค.มท. สั่งการผู้ว่าฯ ทุกจังหวัด ถือปฏิบัติมาตรการตามข้อกําหนดฯ ฉบับที่ 18 และคําสั่ง ศบค. ที่ 2/2564 โดยเคร่งครัด พร้อมสร้างการรับรู้ผู้มีส่วนเกี่ยวข้องทุกระดับ
ศบค.มท. สั่งการผู้ว่าฯ ทุกจังหวัด ถือปฏิบัติมาตรการตามข้อกําหนดฯ ฉบับที่ 18 และคําสั่ง ศบค. ที่ 2/2564 โดยเคร่งครัด พร้อมสร้างการรับรู้ผู้มีส่วนเกี่ยวข้องทุกระดับ
วันนี้ (1 ก.พ. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า พลเอก ประยุทธ์ จันทร์โอชา นายกรัฐมนตรี ได้ลงนามประกาศใช้ ข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 18) ลงวันที่ 29 ม.ค. 64 และคําสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ 2/2564 เรื่อง พื้นที่สถานการณ์ที่กําหนดเป็นพื้นที่ควบคุม พื้นที่เฝ้าระวังสูง และพื้นที่เฝ้าระวัง ตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 ลงวันที่ 29 ม.ค. 64 มีสาระสําคัญ คือ การกําหนดพื้นที่สถานการณ์ เพื่อการบังคับใช้มาตรการควบคุมแบบบูรณาการ ได้แก่ 1) พื้นที่ควบคุมสูงสุดและเข้มงวด พื้นที่ควบคุมสูงสุด พื้นที่ควบคุม พื้นที่เฝ้าระวังสูง และพื้นที่เฝ้าระวัง 2) การใช้อาคารหรือสถานที่ของโรงเรียนและสถาบันการศึกษา 3) มาตรการควบคุมแบบบูรณาการที่จําเป็นสําหรับพื้นที่ 4) การเข้มงวดกับสถานที่หรือกิจกรรมที่เสี่ยงต่อการระบาดของโรคแบบกลุ่มก้อน 5) มาตรการเดินทางและเคลื่อนย้ายแรงงานต่างด้าว 6) มาตรการที่เหมาะสมกับสถานการณ์ของแต่ละพื้นที่ 7) การดําเนินการตามมาตรการป้องกันโรคและการจัดระเบียบ โดยกําหนดเขตพื้นที่สถานการณ์ “พื้นที่ควบคุม” 20 จังหวัด “พื้นที่เฝ้าระวังสูง” 17 จังหวัด และ “พื้นที่เฝ้าระวัง” 35 จังหวัด
เพื่อให้เกิดการดําเนินงานเฝ้าระวังและสกัดกั้นการแพร่ระบาดของโรคติดเชื้อไวรัสโคโรนา 2019 เป็นไปตามข้อกําหนดฯ และคําสั่งฯ ดังกล่าว นายฉัตรชัย พรหมเลิศ ปลัดกระทรวงมหาดไทยในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัดถือปฏิบัติตามข้อกําหนดฯ และคําสั่งฯ โดยเคร่งครัด และสร้างการรับรู้มาตรการต่าง ๆ ให้แก่ผู้ประกอบการ พนักงาน ผู้ให้บริการ ผู้รับบริการ ประชาชน และเจ้าหน้าที่ของรัฐที่เกี่ยวข้องทุกระดับ โดยในกรณีที่จังหวัดจะมีการปรับระดับของแต่ละพื้นที่ให้เหมาะสมกับสถานการณ์ ให้ผู้ว่าราชการจังหวัดโดยความเห็นชอบของคณะกรรมการโรคติดต่อจังหวัดเสนอต่อศูนย์ปฏิบัติการศูนย์บริหารสถานการณ์โควิด-19 (ศปก.ศบค.) ตรวจสอบ กลั่นกรอง เพื่อเสนอนายกรัฐมนตรีพิจารณาปรับระดับของพื้นที่สถานการณ์ย่อยในระดับเขตอําเภอที่อยู่ในพื้นที่ความรับผิดชอบได้ และกรณีที่คณะกรรมการโรคติดต่อจังหวัดพิจารณาจากข้อเท็จจริงและสถานการณ์ในพื้นที่แล้วเห็นว่ามีความจําเป็นที่จะกําหนดข้อห้าม เงื่อนไข และมาตรการที่เข้มข้นกว่าข้อกําหนดฯ ให้เป็นดุลยพินิจของคณะกรรมการโรคติดต่อจังหวัด และเมื่อคณะกรรมการโรคติดต่อจังหวัดได้มีมติให้ออกประกาศ คําสั่งแล้ว ให้ส่งประกาศหรือคําสั่งให้ ศบค.มท. เพื่อแจ้งสํานักเลขาธิการคณะรัฐมนตรีประกาศในราชกิจจานุเบกษา รวมทั้งให้จังหวัดประชาสัมพันธ์ให้ประชาชนและผู้มีส่วนเกี่ยวข้องได้ทราบโดยทั่วกัน
รัฐบาลไทย-ข่าวทำเนียบรัฐบาล-กระทรวงมหาดไทยสั่งการผู้ว่าราชการจังหวัดชายแดนเมียนมา เพิ่มความเข้มงวดพื้นที่ชายแดน สกัดกั้นการลักลอบหลบหนีเข้าเมืองโดยผิดกฎหมาย
วันจันทร์ที่ 1 กุมภาพันธ์ 2564
กระทรวงมหาดไทยสั่งการผู้ว่าราชการจังหวัดชายแดนเมียนมา เพิ่มความเข้มงวดพื้นที่ชายแดน สกัดกั้นการลักลอบหลบหนีเข้าเมืองโดยผิดกฎหมาย
กระทรวงมหาดไทยสั่งการผู้ว่าราชการจังหวัดชายแดนเมียนมา เพิ่มความเข้มงวดพื้นที่ชายแดน สกัดกั้นการลักลอบหลบหนีเข้าเมืองโดยผิดกฎหมาย
วันนี้ (1 ก.พ. 64) นายฉัตรชัย พรหมเลิศ ปลัดกระทรวงมหาดไทย เปิดเผยว่า เพื่อให้การแก้ไขปัญหาการแพร่ระบาดของโรคติดเชื้อไวรัสโคโรนา 2019 (โควิด-19) โดยเฉพาะในพื้นที่ชายแดนเป็นไปอย่างมีประสิทธิภาพตามสถานการณ์ของพื้นที่ จึงได้สั่งการไปยังผู้ว่าราชการจังหวัดชายแดนด้านเมียนมาพิจารณาเพิ่มความเข้มงวดในการกํากับดูแลการเดินทางเข้า-ออกในพื้นที่ชายแดนและดําเนินการตามข้อสั่งการของนายกรัฐมนตรีในการเฝ้าระวังป้องกันการลักลอบหลบหนีเข้าเมืองโดยผิดกฎหมายตามแนวชายแดน รวมทั้งให้เป็นไปตามมาตรการและแนวทางปฏิบัติของการป้องกันโรคสําหรับผู้เดินทางเข้ามาในราชอาณาจักรโดยเคร่งครัด รวมทั้งจัดประชุมหารือร่วมกับหน่วยงานด้านความมั่นคงในพื้นที่เพื่อพิจารณากําหนดแนวทางดําเนินการในการป้องกันการลักลอบหลบหนีเข้าเมืองโดยผิดกฎหมายที่เหมาะสมกับสถานการณ์ของพื้นที่ พร้อมทั้งกําชับเจ้าหน้าที่ฝ่ายปกครองในพื้นที่อําเภอชายแดนเพิ่มการเฝ้าระวัง ติดตามข่าวสารและสถานการณ์ที่เกิดขึ้นในพื้นที่ชายแดนที่อาจเป็นปัจจัยสนับสนุนให้เกิดการลักลอบหลบหนีเข้าเมืองมากขึ้น และการไม่อนุญาตให้กลุ่มหนึ่งกลุ่มใดใช้ดินแดนประเทศไทยเคลื่อนไหวทางการเมืองที่อาจจะส่งผลกระทบต่อความสัมพันธ์ระหว่างประเทศ
นายฉัตรชัย พรหมเลิศ กล่าวเพิ่มเติมว่า นอกจากนี้ ได้สั่งการให้จังหวัดที่เป็นที่ตั้งของพื้นที่พักพิงผู้หนีภัยการสู้รบกับเมียนมา เพิ่มความเข้มงวดการเดินทางเข้า-ออกพื้นที่พักพิง และติดตามความเคลื่อนไหวของผู้หนีภัยการสู้รบฯ ในพื้นที่พักพิงที่อาจเกี่ยวข้องกับสถานการณ์การเมือง โดยให้รายงานข้อมูลสถานการณ์และผลดําเนินการที่เกี่ยวข้องให้กระทรวงมหาดไทยทราบด้วย
รัฐบาลไทย-ข่าวทำเนียบรัฐบาล-เร่งบรรจุราชการ แก้ว่างงาน ช่วงโควิด
วันจันทร์ที่ 1 กุมภาพันธ์ 2564
เร่งบรรจุราชการ แก้ว่างงาน ช่วงโควิด
...
จากการระบาดของโรคโควิด-19
ทําให้หลายคนต้องว่างงานจากหลายสาเหตุ
ขณะที่หน่วยงานภาครัฐยังมีตําแหน่งงานว่าง
ที่จะรองรับผู้สนใจทํางานราชการ
.
เรื่องนี้สํานักงาน ก.พ.จะเร่งดําเนินการ
ตามที่ ครม.เห็นชอบล่าสุด
โดยจะเพิ่มที่นั่งสอบภาค ก
รีบตรวจและประกาศผล ภายในเดือน ส.ค. 64
เร่งเรียกบรรจุคนที่สอบผ่านแล้วและขึ้นบัญชีอยู่
และจะรับสมัครด้วยวิธีอื่นที่มีในระเบียบ
เช่น ผู้พิการ ผู้มีความรู้ความชํานาญสูง ฯลฯ
.
นอกจากนี้ จะเพิ่มอัตราพนักงานราชการ
อีก 219,849 อัตรา รวมกับอัตราเกษียณ 1,308 อัตรา
รวมเป็น 221,157 อัตรา
โดยจะกระจายตําแหน่งว่างไปในพื้นที่ต่าง ๆ
และใช้วิธีการจ้างที่รวดเร็วมากขึ้น
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การเปิดรับลงทะเบียนโครงการเราชนะสำหรับประชาชนทั่วไปวันแรก
วันจันทร์ที่ 1 กุมภาพันธ์ 2564
การเปิดรับลงทะเบียนโครงการเราชนะสําหรับประชาชนทั่วไปวันแรก
ความคืบหน้าการเปิดรับลงทะเบียนโครงการเราชนะวันแรกในวันที่ 29 มกราคม 2564 ตั้งแต่เวลา 06.00 น. ผ่านทางเว็บไซต์ www.เราชนะ.com ซึ่ง ณ เวลา 18.00 น. มีประชาชนลงทะเบียนแล้วมากกว่า 6.03 ล้านคน
นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการเปิดรับลงทะเบียนโครงการเราชนะวันแรกในวันที่ 29 มกราคม 2564 ตั้งแต่เวลา 06.00 น. ผ่านทางเว็บไซต์ www.เราชนะ.com ซึ่ง ณ เวลา 18.00 น. มีประชาชนลงทะเบียนแล้วมากกว่า 6.03 ล้านคน โดยประชาชนที่ลงทะเบียนแล้วสามารถตรวจสอบสถานะการได้รับสิทธิ์ ตั้งแต่วันที่ 8 กุมภาพันธ์ 2564 และประชาชนที่ผ่านการคัดกรองคุณสมบัติสามารถดาวน์โหลดแอปพลิเคชัน “เป๋าตัง” ยืนยันตัวตนด้วยใบหน้า (Facial Recognition) เพื่อเปิดใช้งานแอปพลิเคชัน และใช้วงเงินสิทธิ์ในโครงการเราชนะได้ตั้งแต่วันที่ 18 กุมภาพันธ์ 2564 เป็นต้นไป
สําหรับประชาชนที่ “ลงทะเบียนไม่สําเร็จ” จะได้รับข้อความสั้น (SMS) แจ้งเตือนให้ลงทะเบียนใหม่อีกครั้งไม่เกินวันที่ 12 กุมภาพันธ์ 2564 ซึ่งอาจเกิดจากปัญหาการกรอกเลขบัตรประจําตัวประชาชน เลขรหัสหลังบัตรประชาชน (Laser ID) ชื่อ ชื่อกลาง (ถ้ามี) นามสกุล วัน เดือน ปีเกิด ไม่ถูกต้อง โดยกรณีของผู้ที่ไม่มีชื่อกลางไม่ต้องกรอกข้อมูลลงในช่องดังกล่าว ทั้งนี้ ผู้ที่ลงทะเบียนไม่สําเร็จสามารถเข้าไปลงทะเบียนใหม่ได้ทันทีหลังจากได้รับ SMS แจ้งเตือน
ทั้งนี้ โครงการเราชนะไม่ได้จํากัดจํานวนผู้ได้รับวงเงินสิทธิ์ ท่านสามารถลงทะเบียนผ่านทางเว็บไซต์ www.เราชนะ.com ได้ตั้งแต่วันที่ 29 มกราคม – 12 กุมภาพันธ์ 2564 ระหว่างเวลา 06.00 น. – 23.00 น.
สํานักงานเศรษฐกิจการคลัง
โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จํากัด (มหาชน)
โทร. 0 2111 1144
รัฐบาลไทย-ข่าวทำเนียบรัฐบาล-นายประสพ เรียงเงิน รองปลัดกระทรวงและโฆษกกระทรวงวัฒนธรรม ให้สัมภาษณ์บทบาทกระทรวงวัฒนธรรมเกี่ยวกับยุทธศาสตร์การขับเคลื่อนประเทศไทยด้วยโมเดลเศรษฐกิจ BCG
วันศุกร์ที่ 19 กุมภาพันธ์ 2564
นายประสพ เรียงเงิน รองปลัดกระทรวงและโฆษกกระทรวงวัฒนธรรม ให้สัมภาษณ์บทบาทกระทรวงวัฒนธรรมเกี่ยวกับยุทธศาสตร์การขับเคลื่อนประเทศไทยด้วยโมเดลเศรษฐกิจ BCG
นายประสพ เรียงเงิน รองปลัดกระทรวงและโฆษกกระทรวงวัฒนธรรม ให้สัมภาษณ์บทบาทกระทรวงวัฒนธรรมเกี่ยวกับยุทธศาสตร์การขับเคลื่อนประเทศไทยด้วยโมเดลเศรษฐกิจ BCG
วันที่ ๑๙ กุมภาพันธ์ ๒๕๖๔ เวลา ๐๗.๓๐ นายประสพ เรียงเงิน รองปลัดกระทรวงและโฆษกกระทรวงวัฒนธรรม ให้สัมภาษณ์บทบาทกระทรวงวัฒนธรรมเกี่ยวกับยุทธศาสตร์การขับเคลื่อนประเทศไทยด้วยโมเดลเศรษฐกิจ BCG พ.ศ.๒๕๖๔ - ๒๕๖๙ - ออกอากาศผ่านทางสถานีวิทยุกระจายเสียงแห่งประเทศไทย FM ๙๒.๕ เม็กกะเฮิร์ด
รัฐบาลไทย-ข่าวทำเนียบรัฐบาล-สธ.เผยผู้ติดเชื้อโควิดของไทยรักษาหายกลับบ้านได้ร้อยละ 94
วันศุกร์ที่ 19 กุมภาพันธ์ 2564
สธ.เผยผู้ติดเชื้อโควิดของไทยรักษาหายกลับบ้านได้ร้อยละ 94
กระทรวงสาธารณสุขเผยประเทศไทยควบคุมโรคได้ดี พบผู้ติดเชื้อลดลง ขณะที่ผู้ป่วยรักษาหาย 19,893 ราย คิดเป็นร้อยละ 94 ของผู้ติดเชื้อระลอกใหม่ ส่วนอัตราการเสียชีวิตต่ํากว่าระดับโลก ย้ําการกักตัวเอง 14 วัน เมื่อสัมผัสผู้ติดเชื้อ ช่วยป้องกันการแพร่เชื้อต่อ
กระทรวงสาธารณสุขเผยประเทศไทยควบคุมโรคได้ดี พบผู้ติดเชื้อลดลง ขณะที่ผู้ป่วยรักษาหาย 19,893 ราย คิดเป็นร้อยละ 94 ของผู้ติดเชื้อระลอกใหม่ ส่วนอัตราการเสียชีวิตต่ํากว่าระดับโลก ย้ําการกักตัวเอง 14 วัน เมื่อสัมผัสผู้ติดเชื้อ ช่วยป้องกันการแพร่เชื้อต่อ แม้พ้นการกักตัวยังต้องใส่หน้ากากและเว้นระยะห่าง
วันนี้ (19 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ของประเทศไทย วันนี้พบผู้ติดเชื้อรายใหม่ 130 ราย มาจากระบบเฝ้าระวังในโรงพยาบาล 61 ราย ค้นหาเชิงรุกในชุมชน 55 ราย และเดินทางมาจากต่างประเทศ 14 ราย รักษาหายเพิ่มขึ้น 124 ราย เสียชีวิต 1 คน ทําให้ผู้ติดเชื้อสะสมระลอกใหม่ ตั้งแต่วันที่ 15 ธันวาคม 2563 - 19 กุมภาพันธ์ 2564 มีจํานวน 21,004 ราย หายป่วยสะสม 19,893 ราย คิดเป็นร้อยละ 94 ยังอยู่ระหว่างการรักษา 1,088 ราย เสียชีวิตสะสม 23 ราย ผู้ติดเชื้อรายใหม่มี 6 จังหวัด ได้แก่ สมุทรสาคร 71 ราย ปทุมธานี 22 ราย นครปฐม 10 ราย กทม. 7 ราย พระนครศรีอยุธยา 4 ราย และนนทบุรี 2 ราย
“การควบคุมการแพร่ระบาดของโรคโควิด 19 ในระลอกใหม่ถือว่าควบคุมโรคได้ดี ในรอบสัปดาห์ที่ผ่านมาพบผู้ติดเชื้อรายใหม่ลดเหลือ 100 กว่ารายต่อวัน จากเดิม 700-800 รายต่อวัน เช่น สมุทรสาครและปทุมธานียังคัดกรองเชิงรุกต่อเนื่อง แต่จํานวนผู้ติดเชื้อไม่ได้สูงอย่างที่ผ่านมา เป็นผลมาจากมาตรการการกักตัว การค้นหาเชิงรุก การจํากัดวงไม่ให้เคลื่อนย้ายผู้ติดเชื้อ มาตรการสวมหน้ากาก ล้างมือ และเว้นระยะห่าง ส่วนอัตราการเสียชีวิตภาพรวมอยู่ที่ร้อยละ 0.33 ถือว่าน้อยกว่าของโลกซึ่งอัตราการเสียชีวิตอยู่ที่ร้อยละ 2.21” นายแพทย์เฉวตสรรกล่าว
นายแพทย์เฉวตสรร กล่าวต่อว่า ขอย้ําว่ามาตรการกักตัวมีความสําคัญและจําเป็น เช่นกรณี จ.นครราชสีมาที่พบเด็กอายุ 7 ปีติดเชื้อจากมารดาที่ติดเชื้อจากตลาด จ.ปทุมธานี บิดาและลูกสาวที่กักตัวในโรงพยาบาลก็ทําให้ ไม่แพร่เชื้อสู่ผู้อื่น ดังนั้น ขอความร่วมมือประชาชนเมื่อมีอาการป่วย หรือสงสัยว่าสัมผัสผู้ติดเชื้อ ควรแยกตัวออกจากคนในครอบครัว รีบไปพบแพทย์เพื่อตรวจหาเชื้อ แม้ว่าผลตรวจเป็นลบยังคงต้องกักตัวต่อให้ครบ 14 วัน เพื่อให้แน่ใจว่าไม่ติดเชื้อ และสวมหน้ากากอนามัยตลอดเวลา เพื่อป้องกันการแพร่เชื้อไปสู่ผู้อื่นได้ รวมทั้ง เมื่อพ้นการกักตัวจากการเป็นผู้สัมผัสเสี่ยงสูงแล้ว การสวมหน้ากากและเว้นระยะห่างยังเป็นมาตรการที่ต้องดําเนินการต่อเพื่อช่วยป้องกันและควบคุมโรค
************************** 19 กุมภาพันธ์ 2564
รัฐบาลไทย-ข่าวทำเนียบรัฐบาล-การประชุมคณะทำงานกลั่นกรองการกำหนดตำแหน่งและโครงสร้างการ แบ่งงานภายในของส่วนราชการ ครั้งที่ 2/2564
วันศุกร์ที่ 19 กุมภาพันธ์ 2564
การประชุมคณะทํางานกลั่นกรองการกําหนดตําแหน่งและโครงสร้างการ แบ่งงานภายในของส่วนราชการ ครั้งที่ 2/2564
การประชุมคณะทํางานกลั่นกรองการกําหนดตําแหน่งและโครงสร้างการ แบ่งงานภายในของส่วนราชการ ครั้งที่ 2/2564
นายอําพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมการประชุมคณะทํางานกลั่นกรองการกําหนดตําแหน่งและโครงสร้างการแบ่งงานภายในของส่วนราชการ ก่อนนําเสนอ อ.ก.พ. กระทรวงเกษตรและสหกรณ์ ครั้งที่ 2/2564 ณ ห้องประชุมกระทรวงเกษตรและสหกรณ์ โดยมีพลเอกอํานาจ สมประสงค์ ผู้ทรงคุณวุฒิ ด้านบริหารทรัพยากรบุคคล ผู้แทน อ.ก.พ. กระทรวงเกษตรและสหกรณ์ เป็นประธาน นายครองศักดิ์ ลงรักษา ผู้อํานวยการกองการเจ้าหน้าที่ และผู้แทน กพ. ร่วมกันพิจารณาการกําหนดตําแหน่งและโครงสร้างการแบ่งงานภายในส่วนราชการ โดยที่ประชุมมีมติเห็นชอบ ดังนี้ 1) การปรับปรุงการกําหนดตําแหน่งเป็นระดับสูงขึ้น (ระดับชํานาญการพิเศษ) ของกรมตรวจบัญชีสหกรณ์ จํานวน 45 ตําแหน่ง 2) การกําหนดตําแหน่งในกรมส่งเสริมการเกษตร จํานวน 7 ตําแหน่ง 3) การเปลี่ยนชื่อตําแหน่งในสายงาน และการปรับปรุงอํานาจหน้าที่ความรับผิดชอบของหน่วยงานในกรมส่งเสริมสหกรณ์ จํานวน 3 ตําแหน่ง
รัฐบาลไทย-ข่าวทำเนียบรัฐบาล-พม. ช่วยเหลือหญิงอายุ 58 ปี ฐานะยากจน อาศัยในบ้านสภาพเก่าผุพัง ไม่มีไฟฟ้าใช้ ที่ จ.พัทลุง
วันศุกร์ที่ 19 กุมภาพันธ์ 2564
พม. ช่วยเหลือหญิงอายุ 58 ปี ฐานะยากจน อาศัยในบ้านสภาพเก่าผุพัง ไม่มีไฟฟ้าใช้ ที่ จ.พัทลุง
พม. ช่วยเหลือหญิงอายุ 58 ปี ฐานะยากจน อาศัยในบ้านสภาพเก่าผุพัง ไม่มีไฟฟ้าใช้ ที่ จ.พัทลุง
วันนี้ (19 ก.พ. 64) เวลา 13.30 น. ที่กระทรวงการพัฒนาสังคมและความมั่นคงของมนุษย์ ถ.กรุงเกษม สะพานขาว กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากกรณีมีสื่อโทรทัศน์นําเสนอข่าวหญิงรายหนึ่งอายุ 58 ปี อยู่ตําบลควนขนุน อําเภอควนขนุน จังหวัดพัทลุง มีฐานะยากจน อาศัยอยู่บ้านไม้สภาพเก่าผุพัง ฝาผนังบ้านหลุดหาย ห้องน้ําไม่สามารถใช้งานได้ และไม่มีไฟฟ้าใช้ ผู้นําหมู่บ้านเคยร้องขอความช่วยเหลือไปยังหน่วยงานราชการระดับจังหวัด เพื่อให้การช่วยเหลือทุกปี แต่ไม่เคยได้รับการช่วยเหลือใดๆ
นางพัชรี กล่าวต่อไปว่า จากการตรวจสอบขอเท็จจริง พบว่า หญิงคนดังกล่าวอาศัยอยู่เพียงลําพังในบ้านไม้สภาพเก่าผุพังตามที่ปรากฏข้อมูลในข่าว พ่อ-แม่เสียชีวิต มีพี่น้อง 4 คน แต่ขาดการติดต่อตั้งแต่ปี 2545 ทั้งนี้ หญิงคนดังกล่าวมีทรัพย์สินเป็นบ้านและที่ดินทํากิน รวมจํานวน 7 ไร่ เป็นเหตุให้ไม่ได้รับสิทธิจากบัตรสวัสดิการแห่งรัฐ ส่วนด้านความช่วยเหลือจากหน่วยงานภาครัฐ เคยได้รับการช่วยเหลือเงินสงเคราะห์ผู้ประสบปัญหาทางสังคมกรณีฉุกเฉิน เป็นเงิน 2,000 บาท จากสํานักงานพัฒนาสังคมและความมั่นคงของมนุษย์จังหวัดพัทลุง เมื่อปี 2560 และได้รับเงินเยียวยาผู้ได้รับผลกระทบจากการแพร่ระบาดของเชื้อไวรัสโควิด–19 จากมาตรการ “เราไม่ทิ้งกัน” ของรัฐบาลเป็นเงิน 15,000 บาท ส่วนการลงทะเบียนเพื่อรับสิทธิตามโครงการเราชนะได้ติดต่อลงทะเบียนที่อําเภอควนขนุน ตั้งแต่วันที่ 17 ก.พ. 64 แต่การยืนยันตัวตนผ่านการสแกนใบหน้ายังไม่สําเร็จ ด้านรายได้เดิมเคยประกอบอาชีพรับจ้าง มีรายได้ประมาณเดือนละ 1,300 บาท แต่ปัจจุบันว่างงาน ไม่มีรายได้ อาศัยเพาะปลูกผักสวนครัวเพื่อเลี้ยงชีพ
ทั้งนี้ เมื่อวันที่ 18 ก.พ. 64 อาสาสมัครพัฒนาสังคมและความมั่นคงของมนุษย์ประจําหมู่บ้าน (อพม.) พร้อมหน่วยงานที่เกี่ยวข้อง ได้ลงพื้นที่เพื่อให้ความช่วยเหลือในเบื้องต้น ดังนี้ 1) อําเภอควนขนุน สนับสนุนเงินสร้างที่อยู่อาศัย จํานวน 30,000 บาท ภายใต้โครงการ ”บ้านปันศรัทธา เอื้ออาทร อําเภอควนขนุน” 2) การไฟฟ้าส่วนภูมิภาค สาขาอําเภอควนขนุน สนับสนุนเสาไฟฟ้าและเดินสายไฟฟ้า เพื่อบรรเทาความเดือดร้อนเป็นการชั่วคราว ระหว่างการก่อสร้างที่อยู่อาศัยจะดําเนินการแล้วเสร็จ และ 3) หน่วยงานในสังกัดกระทรวงฯ โดยศูนย์คุ้มครองคนไร้ที่พึ่งจังหวัดพัทลุง พิจารณาช่วยเหลือเงินสงเคราะห์ผู้มีรายได้น้อยและไร้ที่พึ่ง จํานวน 3,000 บาท เพื่อบรรเทาความเดือดร้อนเบื้องต้น อีกทั้ง มีการวางแผนการให้ความช่วยเหลือในระยะยาว ดังนี้ 1) สํานักงานพัฒนาสังคมและความมั่นคงของมนุษย์จังหวัดพัทลุง จะประสานงานกับสํานักงานเกษตรอําเภอควนขนุน เพื่อขอรับการสนับสนุนเมล็ดพันธุ์พืช เพื่อมอบให้ใช้สําหรับการเพาะปลูก และ 2) อพม. ตําบลควนขนุน ลงพื้นที่เยี่ยมบ้าน เพื่อติดตามประเมินการช่วยเหลือเป็นระยะอย่างต่อเนื่อง
นางพัชรี กล่าวเพิ่มเติมว่า ทั้งนี้ หากประชาชนประสบปัญหาทางสังคม สามารถขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 ซึ่งพร้อมให้ความช่วยเหลือตลอด 24 ชั่วโมง หรือติดต่อขอความช่วยเหลือเร่งด่วนด้วยตนเองได้ที่สํานักงานพัฒนาสังคมและความมั่นคงมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิและท่าอากาศยานดอนเมืองได้รับการรับรอง Airport Health Accreditation จาก Airports Council International
วันศุกร์ที่ 19 กุมภาพันธ์ 2564
ท่าอากาศยานสุวรรณภูมิและท่าอากาศยานดอนเมืองได้รับการรับรอง Airport Health Accreditation จาก Airports Council International
ท่าอากาศยานสุวรรณภูมิ และท่าอากาศยานดอนเมือง บริษัท ท่าอากาศยานไทย จํากัด (มหาชน) (ทอท.) กระทรวงคมนาคม ได้รับการรับรองมาตรการด้านความปลอดภัยสุขอนามัยจากการเข้าร่วมโครงการ Airport Health Accreditation (AHA) Programme จากสภาสมาคมท่าอากาศยานระหว่างประเทศ
ทอท. ให้ความสําคัญกับมาตรการด้านสุขอนามัยและความปลอดภัยภายในท่าอากาศยานครอบคลุมทุกด้าน ทั้งด้านขั้นตอน กระบวนการ วิธีการปฏิบัติ การจัดสิ่งอํานวยความสะดวกที่มุ่งมั่นให้มีสุขอนามัยที่ดี เริ่มตั้งแต่พื้นที่ให้บริการผู้โดยสารที่ได้มีการทําความสะอาดพื้นที่ผิวสัมผัส การเว้นระยะห่าง เช่น ทางเข้าอาคารผู้โดยสาร ห้องโถงเช็กอิน พื้นที่ตรวจค้นร่างกายก่อนขึ้นเครื่อง ประตูทางออกขึ้นเครื่อง ห้องรับรอง ร้านขายของ/ขายอาหารและเครื่องดื่ม บันไดเลื่อน ลิฟต์ พื้นที่รับกระเป๋าสัมภาระ บริเวณทางออกจากห้องโถงผู้โดยสารขาเข้า เป็นต้น รวมทั้งการดูแลสุขภาพของผู้ปฏิบัติงานในสนามบิน และการสื่อสารไปยังผู้โดยสาร
สําหรับโครงการ ACI Airport Health Accreditation มีวัตถุประสงค์เพื่อส่งเสริมการดําเนินงานในอุตสาหกรรมการบินให้เป็นไปในแนวทางเดียวกัน และเป็นการกําหนดให้ท่าอากาศยานดําเนินการตามมาตรฐานอย่างครบถ้วน รวมทั้งสอดคล้องกับแนวทางการฟื้นฟูธุรกิจขององค์การการบินพลเรือนระหว่างประเทศ (ICAO Council Aviation Recovery Taskforce : ICAO CART) และแนวทางการฟื้นฟูธุรกิจและการปฏิบัติที่ดีที่สุด (Best Practice) ของ ACI ซึ่งท่าอากาศยานที่เข้าร่วมโครงการจะต้องสนับสนุนข้อมูลท่าอากาศยาน และข้อมูลแวดล้อมให้ ACI รวมทั้งร่วมประชุมผ่านระบบวีดิทัศน์ทางไกล เพื่อทําการประเมิน และต้องรายงานข้อมูลให้ ACI ทราบอย่างสม่ําเสมอ
ทั้งนี้ การร่วมโครงการดังกล่าว เป็นการสร้างความเชื่อมั่นให้กับผู้โดยสารและผู้มาใช้บริการท่าอากาศยาน ซึ่งแสดงให้เห็นว่า ทอท. ให้ความสําคัญเรื่องภาวะฉุกเฉินทางการแพทย์และความปลอดภัยของผู้ใช้บริการ ทําให้มั่นใจว่ามาตรการที่ ทอท. ดําเนินการมีความเหมาะสม และสามารถดําเนินการได้อย่างมีประสิทธิภาพ เพียงพอและสอดคล้องกับมาตรฐานสากล
รัฐบาลไทย-ข่าวทำเนียบรัฐบาล-ดีอีเอส ระดมไอเดียจัดทำร่าง กม. ลำดับรอง พ.ร.บ.คุ้มครองข้อมูลฯ
วันศุกร์ที่ 19 กุมภาพันธ์ 2564
ดีอีเอส ระดมไอเดียจัดทําร่าง กม. ลําดับรอง พ.ร.บ.คุ้มครองข้อมูลฯ
ดีอีเอส ระดมไอเดียจัดทําร่าง กม. ลําดับรอง พ.ร.บ.คุ้มครองข้อมูลฯ
กระทรวงดิจิทัลฯสรุปความสําเร็จเวทีรับฟังความคิดเห็นเพื่อจัดทําร่างกฎหมายลําดับรองภายใต้พ.ร.บ.คุ้มครองข้อมูลส่วนบุคคลพ.ศ. 2562กลุ่ม1ตัวแทนจากภาคส่วนที่เกี่ยวข้อง7กิจการเข้าร่วมคึกคักทั้งกลุ่มการเงินกลุ่มท่องเที่ยวกลุ่มการผลิตและการค้ากลุ่มสาธารณสุขกลุ่มหน่วยงานของรัฐกลุ่มดิจิทัลและผู้ประกอบการต่างประเทศและกลุ่มการศึกษาและภาคประชาชนเตรียมเปิดรับข้อเสนอแนะเพิ่มเติมผ่านแบบฟอร์มออนไลน์จนถึงวันที่28ก.พ.นี้
นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคม(ดีอีเอส)ทําหน้าที่เลขาธิการคณะกรรมการคุ้มครองข้อมูลส่วนบุคคลสํานักงานคณะกรรมการคุ้มครองข้อมูลส่วนบุคคล(สคส.)กล่าวว่ากระทรวงฯและสคส.เดินหน้ากระบวนการดําเนินการเพื่อจัดทํากฎหมายลําดับรองหลักเกณฑ์และแนวปฏิบัติต่างๆที่เกี่ยวข้องภายใต้พ.ร.บ.คุ้มครองข้อมูลส่วนบุคคลพ.ศ. 2562ซึ่งจะมีผลบังคับใช้ทั้งฉบับในเดือนมิถุนายนนี้
ล่าสุดกระทรวงฯร่วมกับศูนย์บริการวิชาการแห่งจุฬาลงกรณ์มหาวิทยาลัยจัดสัมมนารับฟังความคิดเห็นเพื่อจัดทําร่างกฎหมายลําดับรองภายใต้พ.ร.บ.คุ้มครองข้อมูลส่วนบุคคลพ.ศ. 2562กลุ่ม1ระหว่างวันที่15-18ก.พ. 64ครอบคลุมผู้เกี่ยวข้องในกิจการ7กลุ่มประกอบด้วยกลุ่มธุรกิจการเงินตลาดทุนประกันภัย,กลุ่มธุรกิจท่องเที่ยวโรงแรม,กลุ่มธุรกิจการผลิตและการค้า,กลุ่มธุรกิจสาธารณสุข,หน่วยงานภาครัฐและรัฐวิสาหกิจ,กลุ่มธุรกิจดิจิทัลและธุรกรรมทางอิเล็กทรอนิกส์ผู้ประกอบการต่างประเทศและกลุ่มธุรกิจการศึกษาและภาคประชาชน
ทั้งนี้ประเด็นการรับฟังความคิดเห็นร่างกฎหมายลําดับรองกลุ่ม1ประกอบด้วยหลักเกณฑ์และวิธีการขอความยินยอมจากเจ้าของข้อมูลส่วนบุคคล,การแจ้งวัตถุประสงค์และรายละเอียดในการประมวลผลข้อมูลส่วนบุคคล,มาตรการคุ้มครองที่เหมาะสมสําหรับการประมวลผลข้อมูลส่วนบุคคลตามมาตรา26,หลักเกณฑ์และนโยบายการให้ความคุ้มครองข้อมูลส่วนบุคคลที่ส่งหรือโอนไปยังต่างประเทศการจัดให้มีบันทึกรายการกิจกรรมประมวลผลมาตรการเกี่ยวกับการขอใช้สิทธิในการเข้าถึงของเจ้าของข้อมูลส่วนบุคคลและการแจ้งเหตุละเมิดข้อมูลส่วนบุคคล,ความมั่นคงปลอดภัยของการประมวลผลข้อมูลส่วนบุคคล,เจ้าหน้าที่คุ้มครองข้อมูลส่วนบุคคลและกระบวนการรับเรื่องร้องเรียนและการบังคับทางปกครอง
สําหรับการจัดรับฟังความคิดเห็นครั้งนี้เนื่องจากอยู่ในช่วงสถานการณ์แพร่ระบาดของโควิด-19จึงเป็นการจัดในรูปแบบออนไลน์มีผู้สนใจลงทะเบียนเข้าร่วมงานล่วงหน้ารวม1,500รายและวันนี้(19ก.พ. 64)ได้มีการเผยแพร่เอกสารรับฟังความคิดเห็นบนเว็บไซต์ของกระทรวงฯที่http://bit.ly/pdpaMDESพร้อมทั้งเปิดรับข้อเสนอแนะผ่านแบบฟอร์มออนไลน์จนถึงวันที่28ก.พ.นี้
นายภุชพงค์กล่าวว่าหลักเกณฑ์ในการแบ่งกลุ่มการจัดทํากฎหมายลําดับรองพิจารณาตามหลักการMulti-Criteria Analysisเพื่อคัดเลือกประเด็นที่จําเป็นเร่งด่วนและมีผลกระทบกับสิทธิของประชาชนและการเตรียมความพร้อมของผู้ประกอบการเพื่อมาจัดทําร่างประกาศที่เกี่ยวข้องก่อน
*************
รัฐบาลไทย-ข่าวทำเนียบรัฐบาล- ความคืบหน้าการจับจ่ายใช้สอยผ่านโครงการเราชนะ
วันศุกร์ที่ 19 กุมภาพันธ์ 2564
ความคืบหน้าการจับจ่ายใช้สอยผ่านโครงการเราชนะ
วันศุกร์ที่ 19 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพอใจความคืบหน้าการโอนเงินให้ผู้ถือบัตรสวัสดิการแห่งรัฐ ตามมาตรการช่วยเหลือเยียวยาผู้ได้รับผลกระทบจากโรคโควิด-19 ผ่านโครงการ “เราชนะ” ที่ประชาชนฐานรากเริ่มจับจ่ายใช้สอยผ่านบัตรสวัสดิการฯ อย่างต่อเนื่อง คิดเป็นเงินหมุนเวียนกว่า 6,400 ล้านบาท สร้าง“เศรษฐกิจแบบพึ่งพา” ทั้งคนใช้จ่ายและร้านค้ารายย่อย ขณะเดียวกัน รัฐบาลยังเดินหน้าส่งเสริมให้ร้านค้ารายย่อยและผู้ให้บริการ สมัครใช้งานแอปพลิเคชัน “ถุงเงิน” เพื่อร่วมโครงการ “เราชนะ” เพิ่มขึ้นอีก 1,000,000 ราย จากเดิมที่มีอยู่ประมาณ 1,300,000 ราย รวมเป็น 2,300,000 ราย เพื่อรองรับการใช้จ่ายของประชาชนกลุ่มเป้าหมาย กว่า 31 ล้านคน จนถึงวันที่ 31 พ.ค. 64
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรียืนยันข้าราชการปฏิบัติงานภายใต้ พ.ร.ก.ฉุกเฉินฯ ไม่นับเวลาราชการทวีคูณ พร้อมเร่งตรวจการทุจริตโครงการขุดลอกแหล่งน้ำ
วันศุกร์ที่ 19 กุมภาพันธ์ 2564
นายกรัฐมนตรียืนยันข้าราชการปฏิบัติงานภายใต้ พ.ร.ก.ฉุกเฉินฯ ไม่นับเวลาราชการทวีคูณ พร้อมเร่งตรวจการทุจริตโครงการขุดลอกแหล่งน้ํา
นายกรัฐมนตรียืนยันข้าราชการปฏิบัติงานภายใต้ พ.ร.ก.ฉุกเฉินฯ ไม่นับเวลาราชการทวีคูณ พร้อมเร่งตรวจการทุจริตโครงการขุดลอกแหล่งน้ํา
วันนี้ (20 ก.พ. 64) เวลา 21.05 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 26 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ถึงกรณีข้าราชการทหารที่ปฏิบัติงานหน้าที่ภายใต้ พรก.การบริหารราชการในสถานการณ์ฉุกเฉิน พ.ศ. 2548 นั้น จะไม่ได้รับการนับเวลาราชการเป็นทวีคูณ หรือ วันทวีคูณ เนื่องจากเป็นการปฏิบัติงานภายใต้คําสั่งของนายกรัฐมนตรี และไม่ได้ปฏิบัติงานภายใต้คําสั่งของกระทรวงกลาโหม ดังนั้น จะไม่ได้รับการนับเวลาราชการเป็นทวีคูณตามที่ผู้อภิปรายตั้งข้อสงสัย
สําหรับกรณีกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) อยู่ระหว่างการพิจารณาตรวจสอบของคณะกรรมการป้องกันและปราบปรามการทุจริตแห่งชาติ และการคัดสรรคณะกรรมการฯ อยู่ในขั้นตอนเพื่อรอ พ.ร.บ. สํานักงาน กสทช. เพื่อปฏิบัติต่อไป ทั้งนี้ นายกรัฐมนตรีย้ําว่าจะเร่งตรวจสอบการทุจริตการขุดลอกแหล่งน้ําตามโครงการขนาดเล็กโดยเร็วที่สุดเพื่อนําผู้กระทําผิดมาลงโทษตามกฎหมาย
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรียืนยัน รัฐบาลส่งเสริมการค้าออนไลน์ในประเทศ พร้อมพัฒนาโครงสร้างพื้นฐานดิจิทัลของไทย จนมีความเข้มแข็งมากในลำดับต้นของเอเชียแปซิฟิก
วันศุกร์ที่ 19 กุมภาพันธ์ 2564
นายกรัฐมนตรียืนยัน รัฐบาลส่งเสริมการค้าออนไลน์ในประเทศ พร้อมพัฒนาโครงสร้างพื้นฐานดิจิทัลของไทย จนมีความเข้มแข็งมากในลําดับต้นของเอเชียแปซิฟิก
นายกรัฐมนตรียืนยัน รัฐบาลส่งเสริมการค้าออนไลน์ในประเทศ พร้อมพัฒนาโครงสร้างพื้นฐานดิจิทัลของไทย จนมีความเข้มแข็งมากในลําดับต้นของเอเชียแปซิฟิก
วันนี้ (19 ก.พ. 64) นายอนุชา บูรพชัยศรี โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ชี้แจงตามที่สมาชิกสภาผู้แทนราษฎรอภิปรายว่า รัฐบาลไม่กําหนดให้การค้าออนไลน์เป็นอาชีพสําหรับคนไทยนั้น ว่า การค้าออนไลน์นั้นเป็น “ธุรกิจบริการ” อย่างหนึ่งตามบัญชีสาม ท้ายพระราชบัญญัติการประกอบธุรกิจของคนต่างด้าว พ.ศ. 2542 เป็นธุรกิจที่กฎหมายห้ามมิให้คนต่างด้าวประกอบธุรกิจในประเทศไทย เพราะคนไทยยังไม่มีความพร้อมที่จะแข่งขันในการประกอบกิจการกับคนต่างด้าว แม้กฎหมายจะเปิดช่องให้อธิบดีกรมพัฒนาธุรกิจการค้า โดยความเห็นชอบของ คณะกรรมการการประกอบธุรกิจของคนต่างด้าว อนุญาตให้คนต่างด้าวเข้ามาประกอบธุรกิจบริการนี้ในประเทศไทยได้ แต่จนถึงปัจจุบันประเทศไทยก็ยังไม่ได้เปิดให้คนต่างด้าวเข้ามาประกอบธุรกิจบริการนี้ในประเทศไทย
ดังนั้น การกล่าวหาว่ารัฐบาลไม่กําหนดให้การค้าออนไลน์ให้เป็นอาชีพของคนไทย จึงเป็นข้อกล่าวหาที่ไม่ถูกต้อง เป็นการกล่าวหาที่เลื่อนลอย ใช้โอกาสที่ประชาชนไม่รู้รายละเอียดของกฎหมาย ใช้ลีลาสํานวนโวหารพูดเรื่องต่าง ๆ อย่างกว้าง ๆ เพื่อทําลายความเชื่อมั่นของประชาชนที่มีต่อรัฐบาล ไม่ต่างจากการอภิปรายที่ผ่าน ๆ มา
นายกรัฐมนตรียืนยันว่า รัฐบาลเล็งเห็นถึงความสําคัญและมีนโยบายและมาตรการเพื่อส่งเสริมความเข้มแข็งให้กับการค้าออนไลน์ในประเทศ โดยผู้ให้บริการ Platform ของไทยเอง จะได้ไม่ต้องพึ่งพา Platform ต่างประเทศอย่างเดียวซึ่งทําให้รัฐสูญเสียรายได้เป็นจํานวนมาก นอกจากนี้ รัฐบาลยังออกกฎหมายให้จัดเก็บภาษีจาก Platform ต่างประเทศที่ให้บริการในประเทศเหมือนกับที่ต่างประเทศกําลังดําเนินการด้วย
นายกรัฐมนตรีย้ําว่า รัฐบาลได้ส่งเสริมให้มีการพัฒนาโครงสร้างพื้นฐานทางดิจิทัลของรัฐบาล ได้ส่งเสริมให้มีการพัฒนาโครงสร้างพื้นฐานทางดิจิทัลของประเทศให้เข้มแข็ง จาก 3G เป็น 5G ในปัจจุบัน จนเป็นที่ยอมรับในปัจจุบันว่าประเทศไทยมีโครงสร้างทางดิจิทัลที่เข้มแข็งมากในลําดับต้น ๆ ของภูมิภาคเอเชียแปซิฟิก และทําให้การค้าออนไลน์ผ่าน Digital Platforms ต่าง ๆ มีมูลค่าเพิ่มสูงขึ้นหลายเท่าตัว และประชาชนคนไทยก็ได้ประโยชน์จากการซื้อขายออนไลน์นี้เป็นอย่างมาก โดยเห็นได้ชัดเจนในช่วงโควิด-19
รัฐบาลไทย-ข่าวทำเนียบรัฐบาล-นายกรัฐมนตรีฝากสร้างบรรยากาศที่ดีในสภาฯ พร้อมกำกับดูแลรัฐมนตรีทุกคน ยืนยันทุกหน่วยงานพร้อมให้มีการตรวจสอบตามกฎหมาย
วันศุกร์ที่ 19 กุมภาพันธ์ 2564
นายกรัฐมนตรีฝากสร้างบรรยากาศที่ดีในสภาฯ พร้อมกํากับดูแลรัฐมนตรีทุกคน ยืนยันทุกหน่วยงานพร้อมให้มีการตรวจสอบตามกฎหมาย
นายกรัฐมนตรีฝากสร้างบรรยากาศที่ดีในสภาฯ พร้อมกํากับดูแลรัฐมนตรีทุกคน ยืนยันทุกหน่วยงานพร้อมให้มีการตรวจสอบตามกฎหมาย
วันนี้ (18 ก.พ.64) เวลา 22.30 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 25 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล โดยนายกรัฐมนตรีชี้แจงต่อสภาถึงบรรยากาศในสภาที่มีการกล่าวพาดพิง ดูถูก ซึ่งในฐานะนายกรัฐมนตรีอดทนได้ แต่ขอฝากสมาชิกสภาฯ ให้เปิดใจรับฟังการตอบตามหลักการเหตุผล ทั้งนี้ยืนยันไม่คิดจะปกป้องใคร ในฐานะนายกรัฐมนตรีได้กํากับดูแลด้านนโยบายและควบคุมการทํางานให้ถูกต้อง แต่หากมีการกระทําผิดทุกหน่วยงานพร้อมให้ตรวจสอบ และจะไม่ปกป้องใครหากมีการกระทําผิด
นายกรัฐมนตรีกล่าวถึงกรณีระบบการศึกษาว่าทุกคนคงต้องยอมรับว่าระบบการศึกษามีปัญหา รัฐบาลจึงวางแนวทางที่จะปฏิรูปการศึกษา แก้ปัญหาเชิงโครงสร้าง และ พ.ร.บ.การศึกษาแห่งชาติจะเข้าสภาในสมัยการประชุมหน้า ซึ่งขณะนี้อยู่ระหว่างการเปลี่ยนผ่าน ปรับปรุง อย่างไรก็ตามต้องดําเนินการไปตามระบบ ตามกฎหมาย มองที่อุปสรรค ผู้มีส่วนได้ส่วนเสีย
อย่างไรก็ตาม นายกรัฐมนตรีได้กล่าวถึงบรรยากาศของการอภิปรายไม่ไว้วางใจครั้งนี้ ที่มีบรรยากาศของการดูถูกเหยียดหยาม ซึ่งนายกรัฐมนตรีก็อดทนมาตลอด พร้อมฝากถึงสถานการณ์นอกสภาฯ บุคคลที่อยู่เบื้องหลังการเคลื่อนไหวของเด็ก นักเรียน นักศึกษา ขอให้พิจารณาการกระทําให้คิดถึงเด็กที่ควรให้ความสําคัญกับการศึกษาของตนเป็นลําดับแรก พร้อมทิ้งท้ายไม่ต้องการให้สถานการณ์ภายนอกลุกลามนอกเหนือการควบคุม
รัฐบาลไทย-ข่าวทำเนียบรัฐบาล-เกษตรฯ เร่งผลักดันแนวทางสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวล
วันศุกร์ที่ 19 กุมภาพันธ์ 2564
เกษตรฯ เร่งผลักดันแนวทางสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวล
เกษตรฯ เร่งผลักดันแนวทางสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวล
เมื่อวันที่ 1 กุมภาพันธ์ 2564 นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เป็นประธานการประชุมคณะทํางานจัดทําแนวทางสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวล ครั้งที่ 2/2564 ณ กระทรวงเกษตรและสหกรณ์ เพื่อหารือแนวทางการส่งเสริมและสนับสนุนให้เกษตรกรปลูกไม้เศรษฐกิจ (ไม้โตเร็ว) เพื่อเป็นวัตถุดิบสําหรับโรงไฟฟ้าชีวมวล โดยมี นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ นายบัณฑูร เศรษฐศิโรตม์ นางอรรชกา สีบุญเรือง กรรมการกํากับกิจการพลังงาน นายคมกฤช ตันตระวาณิชย์ เลขาธิการสํานักงานคณะกรรมการกํากับกิจการพลังงาน นายประเสริฐศักดิ์ เชิงชวโน รองผู้ว่าการพัฒนาโรงไฟฟ้าและพลังงานหมุนเวียน การไฟฟ้าฝ่ายผลิตแห่งประเทศไทย นายเสกสรร เสริมพงศ์ รองผู้ว่าการวางแผนและพัฒนาระบบไฟฟ้า การไฟฟ้าส่วนภูมิภาค และหน่วยงานที่เกี่ยวข้องเข้าร่วมการประชุม
นายระพีภัทร์ กล่าวว่า แนวทางสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวลจะใช้หลักการตลาดนําการผลิตโดยนําความต้องการวัตถุดิบสําหรับโรงไฟฟ้าชีวมวลของกระทรวงพลังงานมาใช้คาดการณ์ปริมาณความต้องการและพื้นที่ปลูกไม้โตเร็ว เบื้องต้นกลุ่มพื้นที่เป้าหมายที่มีโอกาสในการส่งเสริมให้มีการปรับเปลี่ยนไปปลูกไม้โตเร็ว ได้แก่ พื้นที่นาดอนนอกเขตชลประทาน จํานวน 18.53 ล้านไร่ และพื้นที่ตามนโยบายลดพื้นที่ปลูกของรัฐบาล เช่น การปลูกยางพาราในพื้นที่ไม่เหมาะสม (S3/N) จํานวน 6.11 ล้านไร่ ซึ่งเป็นพื้นที่ที่เกษตรกรปลูกพืชชนิดเดิมและให้ผลตอบแทนต่ํา
“เบื้องต้นคณะทํางานจัดทําแนวทางฯ ได้เสนอผลการศึกษา ไม้โตเร็ว จํานวน 6 ชนิด ได้แก่ กระถินณรงค์ กระถินเทพา กระถินยักษ์ ยูคาลิปตัส ไผ่ และหญ้าเนเปียร์ พบว่า ไม้เศรษฐกิจโตเร็วหลายชนิดเหมาะสําหรับโรงไฟฟ้าชีวมวล โดยเฉพาะกระถินยักษ์ที่มีจุดเด่นสําคัญ คือ สามารถปลูกและเติบโตได้ในพื้นที่ที่มีความอุดมสมบูรณ์ต่ํา สามารถปลูกและเริ่มตัดใช้ประโยชน์ได้ในปีที่ 3 จากนั้นจะเริ่มแตกหน่อและสามารถตัดใหม่ได้ทุกๆ 2 ปี โดยโรงไฟฟ้าชีวมวล 1 เมกะวัตต์ จะมีความต้องการไม้สับประมาณปีละ 15,000 ตัน จึงต้องใช้พื้นที่ปลูกไม้โตเร็ว (กระถินยักษ์) ปีละ 1,364 ไร่ ส่งผลให้มีพื้นที่ส่งเสริมรวมทั้งสิ้น 4,091 ไร่ ต่อโรงไฟฟ้าชีวมวล 1 เมกะวัตต์ ดังนั้น โรงไฟฟ้าชีวมวล 75 เมกะวัตต์ จะมีความต้องการไม้สับปีละ 1,125,000 ตัน ใช้พื้นที่ปลูกไม้โตเร็ว (กระถินยักษ์) ปีละ 102,300 ไร่ พื้นที่รวม 3 ปี จะต้องใช้พื้นที่ทั้งสิ้น 306,900 ไร่” รองปลัดกระทรวงเกษตรและสหกรณ์
สําหรับแนวทางสร้างความมั่นคงอย่างยั่งยืนให้แก่เกษตรกรด้วยโรงไฟฟ้าชีวมวลจะใช้หลักการแบ่งปันต้นทุนและผลตอบแทน (Cost and Profit Sharing) และหลักการระบบเกษตรพันธสัญญา (Contract Farming) เพื่อสร้างหลักประกันและผลประโยชน์ร่วมกันระหว่างเกษตรกร โรงไฟฟ้าชีวมวล และชุมชน สามารถคุ้มครองผลประโยชน์ของเกษตรกรผ่านวิสาหกิจชุมชน และเป็นเงื่อนไขในการดําเนินโครงการโรงไฟฟ้าชุมชนเพื่อเศรษฐกิจฐานรากที่กําหนดให้วิสาหกิจชุมชนที่มีเกษตรกรเป็นสมาชิกร่วมถือหุ้นในโรงไฟฟ้าร้อยละ 10 ตามกรอบที่คณะกรรมการกํากับกิจการพลังงานกําหนด